Dan Barna: Miza alegerilor constă în ponderea dintre USR și PNL.
Barna: PNL vrea să dea în cap USR. Barna: O majoritate reformistă poate să miște. O majoritate conservatoare ne ține în aceeași logică pe care o știm cu toții. Barna: Dacian Cioloș e propunerea noastră de premier.
Președintele USR, Dan Barna, a spus, marți, la "Marius Tucă Show", că și-ar dori ca formațiunea pe care o conduce să guverneze singură, însă, în prezent, știe că exită un impediment."Realitatea concretă arată că foarte probabil electoratul va spune "Ia mergeți voi împreună, găsiți o soluție și demonstrați că puteți să guvernați România". Miza acestor alegeri va fi care va fi ponderea între USR și PNL. O pondere echilibrată dă șanse reale ca ceea ce vrea electoratul de la noi să se și împlinească. Noi am crezut că istoria se poate recupera. Dar nu a mai existat forța pentru a putea schimba. Era nevoie de o nouă generație", a spus Dan Barna.În cadrul emisiunii difuzate de Aleph News, Dan Barna a spus vorbit și despe pensiile speciale."Ne chinuim să demonstrăm că pensiile speciale n-au nicio justificare. Și ne-am depus demisiile. PSD a promis că vor face lucrul acesta. Noi chiar le-am depus fizic. Dar Ciolacu și-a dat demisia și acum 4 ani, alături de Dragnea. Și cum în 4 ani n-a fost în stare să obțină o majoritate ca să scăpăm de pensiile speciale? Și cum, brusc, așa, se găsește acuma să-și dea demisia?", s-a întrebat Dan Barna.Referitor la alegerile din SUA, Barna spune că "vorbim de o lume care iese din zona de circ", odată cu alegerea lui Joe Biden.Despre actualul primar general, Nicușor Dan, liderul USR spus că este "oricând binevenit" în formațiunea pe care o conduce."Dacian Cioloș e propunerea noastră de premier. N-am nicio îndoială că Iohannis îl va pune (în această funcție – n.red.), dacă rezultatul electoral arată asta", a mai spus Barna.